شمال مشرقی ریاستوں کی ترقی کی وزارت
شمال مشرقی خطے میں صنعت کاری کے فروغ کے لئے کیے گئے اقدامات
نئی دہلی، 03 فروری 2021: مرکزی وزیر مملکت  شمال مشرقی خطے کی ترقی، وزیر اعظم کے دفترمیں وزیر مملکت ، پرسنل، عوامی شکایات، پنشن، ایٹمی توانائی اور خلاء، ڈاکٹر جتیندر سنگھ نے کہا ہے کہ حکومت نے شمال مشرقی خطے میں صنعت کاری کے فروغ کے لئے متعدد اقدامات کیے ہیں۔ لوک سبھا میں دیے ایک بیان میں، انہوں نے کہا کہ خطے میں پوشیدہ مضمرات کو بروئے کار لانے کے لئے صنعت کاروں کو اہل بنانے کی غرض سے بہتر ماحول اور فعال ایکو نظام بنانے کے لئے اقدامات کیے گئے ہیں۔
کیپٹل ریل ، فضائی اور سڑک رابطہ کاری کے لئے اہم رابطہ کاری پروجیکٹوں کا کام آئندہ دو یا تین برسوں میں مکمل ہو جائے گا۔ اندرونِ ملک آبی راستوں –قومی آبی راستے 2 اور قومی آبی راستے 16، بھارت ۔ بنگلہ دیش پروٹوکول راستے سے ہلدیا تک کنکٹیویٹی فراہم کریں گے اور لاگت میں تخفیف کرتے ہوئے ایکو نظام کو زبردست طریقے سے فائدہ بہم پہنچائیں گے۔
بانس کی صنعت کو، جس میں شمال مشرقی خطے کی معیشت کو تبدیل کردینے کے مضمرات پوشیدہ ہیں ، نمیل گڑھ، آسام میں بایو ۔ ریفائنری کے قیام اور دیما ہساؤ، آسام میں بیمبو انڈسٹرئیل پارک کے قیام ؛ اگربتی کے لئے بانس کی لکڑی پر درآمداتی محصول بڑھا کر 25 فیصد کردینے کے بعد درآمدات میں تخفیف اور بھارتی جنگلات ایکٹ، 1927 میں ترمیم سے تقویت حاصل ہوئی ہے۔
شمال مشرقی خطے میں انڈین انسٹی ٹیوٹ آف انٹرپرونورشپ ، گواہاٹی؛ شمال مشرقی خطے میں انڈین انسٹی ٹیوٹ آف انفارمیشن ٹکنالوجی  کے تین ادارے، گواہاٹی اور شیلانگ میں انسٹی ٹیوٹ آف ہوٹل منیجمنٹ، جولانگ۔ رکپ ، اروناچل پردیش میں فلم اور ٹیلی ویژن انسٹی ٹیوٹ اور جورہاٹ، آسام میں نیشنل انسٹی ٹیوٹ آف ڈیزائن  جیسے متعدد اداروں کے ذریعہ صنعت کاری کے لئے ادارہ جاتی فریم ورک فراہم کرایا جاتا ہے۔ یہ ادارے شمال مشرقی خطے کے ڈیزائن آرزو مند اور نوجوان باصلاحیت افراد کے لئے ہنرمندی کے مواقع فراہم کرانے کے علاوہ صنعت کاری کو بڑھاوا بھی دیتے ہیں۔ اس کے علاوہ، مقامی مصنوعات کے انخلاء کے لئے کرشی اڑان اسکیم، 586 ون دھن وکاس کیندر اور زورم میگا فوڈ پارک غیرہ سے صنعت کاری، تجارت اور کاروبار کو فروغ حاصل ہوگا۔ آسام اور میگھالیہ میں ، چھوٹے پیمانے کی اسکیم پی ایم وائی یو وی اے کو منتخبہ صنعتی تربیتی اداروں ، پولی ٹیکنک اداروں، پردھان منتری کوشل کیندر وں اور جن شکشا سنستھان  میں نافذ کیا جا رہا ہے۔ پی ایم وائی یو وی اے کے تحت، آسام اور میگھالیہ میں صنعت کاری کی ترقی پر 25 پروجیکٹ اداروں کے لئے چھوٹے پروجیکٹ کو منتخب کیا گیا ہے۔
شمال مشرقی خطے میں صنعت کاری کو قرض سے متعلق مختلف اسکیموں سے فائدہ حاصل ہوا ہے۔ اسٹینڈ اپ انڈیا اسکیم کے تحت، ایس سی/ ایس ٹی/ خواتین مستفیدین کے 3449 قرض کھاتوں کو 714.83 کروڑ روپئے کے لئے منظوری دی گئی اور پردھان منتری مدرا یوجنا کے تحت شمال مشرقی خطے کی 8 ریاستوں میں 48868 کروڑ روپئے کے لئے مجموعی طور پر 10726209 قرض کھاتوں کو منظوری دی گئی۔ وزیر اعظم کے روزگار پیدا کرنے والے پروگرام کے تحت 24455 اکائیاں قائم کی گئیں اور 2017۔18 سے 31 دسمبر 2020 تک، 195640 افراد کے لئے روزگار کے مواقع پیدا کیے گئے؛ بہت چھوٹی اور چھوٹی صنعتوں کے قرض گارنٹی ٹرسٹ فنڈ  کے تحت 98569 گارنٹیوں کے لئے 4684.55کروڑ روپئے منظور کیے گئے۔ سودی امداد اسکیم کے تحت، نومبر 2018 میں اس اسکیم کے آغاز سے لے کر اب تک، ایم ایس ایم ای کو اضافی قرض فراہمی کے لئے، 83393 مستفیدین کو 21.26 کروڑ روپئے فراہم کرائے گئے۔
اسٹارٹ اپ انڈیا پہل قدمیوں کا مقصد صنعت کاری کو پروان چڑھانا اور بہتر ایکو نظام پیدا کرکے اختراع پردازی کو فروغ دینا ہے۔ اس کے تحت، شمال مشرقی خطے میں 408 اسٹارٹ اپس کو تسلیم کیا گیا ہے۔
شمال مشرقی ترقیاتی مالی ادارے  نے ، 1995 سے لے کر 2020 کی مدت کے دوران،15922 کروڑ روپئے کے بقدر سرمایہ جمع کرکے، بالترتیب 5487.92 کروڑ روپئے کی منظوری دے کر اور 4222.64 کروڑ روپئے جاری کرکے ،اپنے مالی تعاون کا دائرہ وسیع کرتے ہوئے 6844 پروجیکٹوں کو مالی تعاون فراہم کیا ہے۔ نارتھ ایسٹ وینچر فنڈ ، جو کہ شمال مشرقی خطے کا اولین کلی طور پر وقف وینچر فنڈ ہے، نے حفظانِ صحت، موبیلٹی، آئی ٹی اور آئی ٹی ای ایس، خوراک ڈبہ بندی/ خوراک تکنالوجی، مہم جوئی پر مبنی سیاحت، زراعت سے متعلق خدمات اور دستکاری جیسے شعبوں سمیت متعدد شعبوں کے 29 وینچرس میں 59.52 کروڑ روپئے کے بقدر کی سرمایہ کاری کو منظوری دی ہے۔
شمال مشرقی صنعتی ترقیاتی اسکیم  2017 کے تحت، 202 اکائیوں کو درج رجسٹر کیا جا چکا ہے۔
نارتھ ایسٹ ہینڈی کرافٹس اینڈ ہینڈلوم کارپوریشن ، ٹرائبل کارپوریشن مارکیٹنگ ڈیولپمنٹ فیڈریشن آف انڈیا ، کھادی اینڈ ولیج انڈسٹریز کمیشن  جیسی تنظیموں نے ای۔ کامرس پورٹلس یعنی ، www.purbashree.com، www.tribesindia.com، ekhadiindia.com کا آغاز کیا ہے جو شمال مشرقی خطے کے صنعت کاروں سمیت تمام صنعت کاروں کی بڑے بازاروں تک رسائی کے لئے مدد فراہم کرتے ہیں۔ این ای ایچ ایچ ڈی سی اور ٹی آر آئی ایف ای ڈی جیسی تنظیمیں دیگر ای۔کامرس پلیٹ فارموں کے توسط سے شمال مشرقی خطے کی مصنوعات کی مارکیٹنگ کر رہی ہیں اور ان کو حمایت بھی فراہم کر رہی ہیں۔
________
ش ح ۔اب ن
U-1133
(Visitor Counter : 70